Naša zn.: 12-10/16066/DG2/Za-2                                                          

                                    

                                                O Z N Á M E N I E

o začatí stavebného konania na stavbu „Administratívno-prevádzkova budova a areál Starohájska“ objekt SO 204 Areálové komunikácie a spevnené plochy.  Dňa 6.9.2010 podala spoločnosť INTERVENTION s.r.o., Panská 2, 811 01 Bratislava 1, v zastúpení stavebníka  Bratislavská vodárenská spoločnosť, a.s., Prešovská 48, 826 46 Bratislava 2,  na tunajší úrad žiadosť o povolenie stavby „Administratívno-prevádzkova budova a areál Starohájska“ objekt SO 204 Areálové komunikácie a spevnené plochy na pozemkoch parc. č. 848, 851/1, 851/13, 851/15, 851/16, 851/22, 851/23, 851/24, 851/25, 851/26, 851/27, 851/28, 851/29, 851/30, 851/31, 851/32, 851/33, 851/34, 851/35, 851/36, 851/37, 851/38, 851/39, 851/40, 851/41, 851/42, 851/43, 852 k.ú. Petržalka. Nakoľko žiadosť neobsahovala všetky doklady potrebné pre vydanie povolenia stavby, mestská časť Bratislava – Petržalka, ako príslušný špeciálny stavebný úrad pre miestne a účelové komunikácie vyzvala stavebníka na ich doplnenie a rozhodnutím č. 12-10/16066/DG2/Za-2  z 30.9.2010 konanie prerušila na dobu 60 dní. V určenej lehote stavebník doplnil žiadosť podľa výzvy. Predmetom stavebného povolenia je výstavba účelovej komunikácie na pozemku parc. č. 851/1 napojenej na jestvujúcu účelovú komunikáciu. Novonavrhovaná účelová komunikácia slúži na vjazd do areálu BVS. Ďalej predmetom stavebného povolenia je 24 parkovacích státí pre zamestnancov pred vstupom do areálu, vnútroareálové komunikácie podľa nového riešenia vnútroareálovej dopravy a 43 parkovacích státí pre služobné vozidlá v areáli BVS. Stavba nebude prístupná pre verejnosť a bude slúžiť výlučne pre potreby obsluhy BVS. Rozhodnutie č. UKSP 2395-TX1/2010-Kb-21 z 18.6.2010 o umiestnení stavby, ktoré nadobudlo právoplatnosť 25.6.2010, vydala mestská časť Bratislava – Petržalka, Kutlíkova 17, 852 12 Bratilava.
Mestská časť Bratislava - Petržalka,  ako príslušný špeciálny stavebný úrad  pre miestne a účelové komunikácie podľa § 3a ods. 4) zákona č. 135/1961 Zb. o pozemných komunikáciách v znení neskorších predpisov  a čl. 74  ods. b) Štatútu hlavného mesta SR Bratislavy, v súlade s § 61 ods. 4) zák. č. 50/1976 Zb. o územnom plánovaní a stavebnom poriadku v znení neskorších predpisov, 
                                                      oznamuje 

začatie stavebného konania dotknutým orgánom štátnej správy, organizáciám a  účastníkom konania a  pretože sú stavebnému úradu dobre známe pomery staveniska, 

upúšťa

v súlade s § 61 ods. 2) stavebného zákona od miestneho zisťovania a ústneho pojednávania.     

Účastníci stavebného konania môžu svoje námietky uplatniť najneskôr do 7 pracovných dní odo dňa doručenia oznámenia. Na neskoršie podané námietky účastníkov konania sa neprihliadne. V rovnakej lehote oznámia svoje stanoviská dotknuté orgány štátnej správy a organizácie. Na neskoršie uplatnené stanoviská nemusí stavebný úrad prihliadnuť a stanoviská dotknutých orgánov, ktoré sa nevyjadrili sa považujú za kladné. Ak niektorý z dotknutých orgánov potrebuje na riadne posúdenie dlhší čas, predĺži stavebný úrad na jeho žiadosť lehotu pred jej uplynutím.
Toto oznámenie sa  vyvesí  na dobu 15 dní na úradnej tabuli. Posledný deň tejto lehoty je dňom doručenia. Do podkladov  pred vydaním rozhodnutia je možné nahliadnuť na Mestskej časti Bratislava – Petržalka, oddelenie územného rozvoja a dopravy, špeciálny stavebný úrad, Kutlíkova 17, 852 12 Bratislava, č.dv. 411,  v pondelok  od  8,00 hod. do 12,00 hod.  a  od  13,00 hod. do 17,00 hod., v stredu  od  8,00 hod. do 12,00 hod.  a od  13,00 hod. do 16,30 hod., v piatok  od  8,00 hod. do 12,00 hod., prípadne v inom dohodnutom termíne na tel.č.: 02/68 286 844. 

                                                                                           Milan   F t á č n i k
                                                                                                   starosta